**ระเบียบการดำเนินงาน**

**ชมรม…………………………………….. มหาวิทยาลัยศิลปากร พ.ศ. ……………………..**

 เพื่อให้นักศึกษามหาวิทยาลัยศิลปากร มีองค์กรกิจกรรมนักศึกษา ซึ่งมีวัตถุประสงค์เพื่อพัฒนาตนเองและผู้อื่น ด้วยกลไกกิจกรรมนักศึกษาสร้างสรรค์สังคม ตลอดจนการช่วยเหลือซึ่งกันและกัน ทั้งด้านการศึกษาและการใช้ชีวิตในระดับอุดมศึกษา อันจะก่อประโยชน์แก่ตนเองและสังคม ตามความมุ่งหมายของการพัฒนามหาวิทยาลัยอย่างมีส่วน ร่วมสอดคล้องกลับนโยบายการพัฒนาคุณลักษณะบัณฑิตที่พึงประสงค์ของมหาวิทยาลัยศิลปากร อาศัยอำนาจตามความในข้อ 72 วรรคสี่ของข้อบังคับมหาวิทยาลัยศิลปากรว่าด้วยองค์กรกิจกรรมนักศึกษา พ.ศ. 2564 ที่ปรึกษาชมรม..... โดยความเห็นชอบของรองอธิการบดีฝ่ายกิจการนักศึกษา จึงให้ออกระเบียบไว้ ดังต่อไปนี้

ข้อ 1 ระเบียบนี้เรียกว่า “ระเบียบการดำเนินงานของชมรม ……………………………………………….มหาวิทยาลัยศิลปากร”

ข้อ 2 ระเบียบการดำเนินงานนี้ให้ใช้บังคับตั้งแต่วันถัดวันประกาศเป็นต้นไป

ข้อ 3 ในระเบียบการดำเนินงานนี้

“มหาวิทยาลัย” หมายถึง “มหาวิทยาลัยศิลปากร”

“นักศึกษา” หมายถึง “นักศึกษามหาวิทยาลัยศิลปากร”

“ชมรม” หมายถึง “ชมรม………..มหาวิทยาลัยศิลปากร”

“สมาชิก” หมายถึง “สมาชิกชมรม…………มหาวิทยาลัยศิลปากร”

“คณะกรรมการ” หมายถึง “คณะกรรมการชมรม…………………………………

 มหาวิทยาลัยศิลปากร”

“ที่ปรึกษา” หมายถึง “ที่ปรึกษาชมรม……มหาวิทยาลัยศิลปากร”

ข้อ 4 ชมรมนี้มีชื่อเรียกว่า “ชมรม…………………………………………………….มหาวิทยาลัยศิลปากร”
มีอักษรย่อว่า “....................................” ใช้คำภาษาอังกฤษว่า “.............” ใช้อักษรย่อว่า “..................”

ข้อ 5 เครื่องหมายของชมรมคือ “............................” ประกอบด้วย …………………………………….

ข้อ 6 ชมรมนี้ตั้งอยู่ ณ มหาวิทยาลัยศิลปากร …………………………………………………………………….

**วัตถุประสงค์**

ข้อ 7 ชมรมมีวัตถุประสงค์ ดังนี้

 7.1 เป็นองค์กรและกิจกรรมนักศึกษา สร้างสรรค์ทักษะประสบการณ์เรียนรู้นอกห้องเรียนให้แก่นักศึกษาภายในและระหว่างคณะวิชา

 7.2 เป็นองค์กรและกิจกรรมนักศึกษา เสริมสร้างภูมิปัญญาทักษะชีวิตตามคุณลักษณะบัณฑิตที่พึงประสงค์ของมหาวิทยาลัยศิลปากร

 7.3 เป็นองค์กรและกิจกรรมนักศึกษา สนับสนุนแนวทางการพัฒนาทักษะและการแสดงความสามารถตามความสนใจของนักศึกษาอันมีคุณค่าแก่ตนเองและสังคม

7.4 เป็นองค์กรและกิจกรรมนักศึกษาส่งเสริมความสัมพันธ์อันดีระหว่างชาวศิลปากร

7.5 เป็นองค์กรและกิจกรรมนักศึกษา เผยแพร่เกียรติคุณของมหาวิทยาลัยศิลปากร

**สมาชิกภาพ**

ข้อ 8 สมาชิกของชมรม ได้แก่

 8.1 สมาชิกสามัญ คือ สมาชิกสามัญขององค์การนักศึกษา ที่ผ่านการรับสมัครและชำระค่าบำรุงชมรมตามขั้นตอนและวิธีการของชมรม

 8.2 สมาชิกวิสามัญคือสมาชิกวิสามัญขององค์การนักศึกษา ที่ผ่านการรับสมัครและชำระค่าบำรุงชมรมตามขั้นตอนและวิธีการของชมรม

 8.3 สมาชิกกิตติมศักดิ์ คือ บุคคลซึ่งชมรมนักศึกษาเชิญให้เป็นสมาชิกของชมรมนักศึกษาเพื่อเป็นเกียรติแก่ชมรมนักศึกษา โดยมีมติรับรองจากคณะกรรมการชมรม

ข้อ 9 การเข้าเป็นสมาชิกจะต้องเป็นไปโดยความสมัครใจ

ข้อ 10 สมาชิกของชมรมมีสิทธิและหน้าที่ ดังนี้

 10.1 สมาชิกจะต้องเสียค่าบำรุงชมรมปีละ …………………………. บาท และต้องชำระค่าบำรุงชมรมภายในวันเวลาที่กำหนด

 10.2 สมาชิกมีหน้าที่ปฏิบัติตามระเบียบของชมรม

 10.3 สมาชิกมีสิทธิใช้หรือประดับเครื่องหมายหรือสัญลักษณ์ของชมรม

 10.4 สมาชิกมีสิทธิเข้าร่วมประชุมแสดงความคิดเห็นให้ข้อเสนอแนะและลงคะแนนเสียงตามที่กำหนดไว้ในระเบียบของชมรม

 10.5 สมาชิกมีสิทธิเลือกตั้งกรรมการชมรม

 10.6 สมาชิกมีสิทธิรับเลือกตั้งเป็นกรรมการชมรม

 10.7 สมาชิกมีสิทธิใช้บริการต่างๆของชมรมภายใต้ระเบียบที่ชมรมกำหนด

 10.8 สมาชิกมีสิทธิเข้าร่วมในกิจกรรมต่าง ๆ ที่ชมรมจัดขึ้น

ข้อ 11 การพ้นสภาพการเป็นสมาชิกของชมรม สมาชิกพ้นสภาพเมื่อ

 11.1 ลาออกจากการเป็นสมาชิก

 11.2 ตาย

 11.3 พ้นสภาพจากการเป็นนักศึกษา

**ที่ปรึกษาและคณะกรรมการชมรม**

ข้อ 12 การได้มาซึ่งที่ปรึกษาของชมรมนักศึกษาและอำนาจหน้าที่ให้เป็นไปตามข้อบังคับมหาวิทยาลัย

ข้อ 13 คณะกรรมการชมรมประกอบด้วยกรรมการที่มาจากการเลือกตั้งโดยสมาชิกตามข้อ 14

ข้อ 14 ให้สมาชิกที่เข้าร่วมประชุมใหญ่สามัญประจำปีเพื่อเลือกตั้งคณะกรรมการ ดำเนินงานของชมรม โดยคำนึงถึงสภาพของงานบริหารและกิจกรรมของชมรม เป็นไปตามที่ปรึกษาชมรมนักศึกษา แต่งตั้งคณะกรรมการคัดเลือกผู้ดำรงตำแหน่งต่าง ๆ ในคณะกรรมการชมรมจากสมาชิกของชมรมนักศึกษาเป็นคราว ๆ ไปเพื่อทำหน้าที่จัดการดำเนินการคัดเลือกและกำหนดรายละเอียดต่าง ๆ เกี่ยวกับการดำเนินการคัดเลือกตามคำแนะนำของที่ปรึกษาชมรมนักศึกษา

ข้อ 15 คณะกรรมการชมรมประกอบด้วย

 15.1 ประธาน

 15.2 รองประธาน

 15.3 เลขานุการ

 15.4 เหรัญญิก

 15.5 ฝ่ายสถานที่

 15.6 ฝ่ายประชาสัมพันธ์

 15.7 ฝ่ายจัดหาผลประโยชน์

 15.8 ฝ่ายพัสดุ

 15.9 ฝ่ายปฏิคม

 15.10 ฝ่ายสวัสดิการ

ข้อ 16 อำนาจหน้าที่และวาระของคณะกรรมการ มีดังต่อไปนี้

 16.1 กำหนดนโยบายจัดทำแผนงบประมาณและโครงการ

 16.2 บริหารจัดการงานทั่วไปให้เป็นไปตามวัตถุประสงค์การจัดตั้งชมรม

 16.3 แถลงผลปฏิบัติงานและงบประมาณต่อที่ประชุมใหญ่สามัญประจำปี

 16.4 รายงานผลการปฏิบัติงานของชมรมให้มหาวิทยาลัยทุกปีการศึกษา

 16.5 รับผิดชอบและรักษาเอกสารทรัพย์สินวัสดุ ครุภัณฑ์ต่าง ๆ ของชมรม

 16.6 คณะกรรมการอยู่ในตำแหน่งคราวละ 1 ปีการศึกษา

 ข้อ 17 ให้คณะกรรมการชมรมพ้นตำแหน่งเมื่อ

 17.1 ตาย

 17.2 ลาออก

 17.3 ออกตามวาระ

 17.4 พ้นสภาพจากการเป็นนักศึกษา

 ข้อ 18 ถ้าตำแหน่งคณะกรรมการชมรมว่างลงก่อนถึงคราวออกตามวาระ ให้มีการเลือกตั้งกรรมการใหม่ขึ้นแทน โดยให้มีวาระที่เหลือตามตำแหน่งของบุคคลที่ตนแทน

**การดำเนินงาน**

 ข้อ 19 ให้คณะกรรมการชมรมประชุมใหญ่ของชมรมอย่างน้อย 1 ครั้งต่อภาคการศึกษา ในการประชุมกรรมการชมรมต้องมีกรรมการเข้าร่วมประชุมไม่น้อยกว่ากึ่งหนึ่งของคณะกรรมการทั้งหมดจึงเป็นองค์ประชุม และเป็นไปตามข้อบังคับมหาวิทยาลัย

 ในการประชุมให้ประธานชมรมเป็นประธานในที่ประชุมหากประธานไม่สามารถปฏิบัติหน้าที่ได้ ให้รองประธานปฏิบัติหน้าที่แทน หากรองประธานไม่สามารถปฏิบัติหน้าที่ได้ ให้กรรมการในที่ประชุมเลือกกรรมการคนใดคนหนึ่งในที่ประชุมเป็นประธานในการประชุมนั้น

 ข้อ 20 การลงมติในที่ประชุมกรรมการชมรมให้ถือเสียงข้างมากของกรรมการที่มาประชุมในคราวนั้นเป็นเกณฑ์ถ้าหากมีคะแนนเสียงเท่ากันให้ประธานออกเสียงเพื่อเป็นเสียงชี้ขาดการประชุมใหญ่

 ข้อ 21 การประชุมใหญ่สามัญ กำหนดให้มีปีการศึกษาละ 2 ครั้ง

 ข้อ 22 การประชุมใหญ่วิสามัญ อาจมีขึ้นได้โดย

 21.1 ประธานชมรมหรือที่ปรึกษาชมรมเป็นผู้เรียกประชุม

 22.2 คณะกรรมการชมรมมีมติให้เรียบร้อยชุมโดยมีเสียงคะแนนไม่น้อยกว่าครึ่งหนึ่งของสมาชิกในที่ประชุม

 22.3 สมาชิกชมรมร้องขอต่อคณะกรรมการชมรมหรือประธานและต้องมีสมาชิกเข้าชื่อร่วมกันไม่น้อยกว่าสองในสามของจำนวนสมาชิกทั้งหมด

 ข้อ 23 การประชุมใหญ่ตามข้อ 21 และ 22 ต้องมีสมาชิกมาประชุมไม่ต่ำกว่าครึ่งหนึ่งของจำนวนสมาชิกทั้งหมดจึงจะเป็นองค์ประชุม

**การเงินและทรัพย์สินของชมรม**

 ข้อ 24 ชมรมอาจมีรายได้และทรัพย์สินเพื่อดำเนินการต่าง ๆ ดังนี้

 24.1 เงินค่าบำรุงจากสมาชิก

 24.2 เงินหรือทรัพย์สินที่ได้รับบริจาคโดยปราศจากเงื่อนไข

 24.3 เงินหรือทรัพย์สินที่ได้จากการบริจาคของบุคคลหรือ นิติบุคคล โดยมีวัตถุประสงค์เพื่อสนับสนุนการดำเนินงานของชมรม ซึ่งต้องได้รับความเห็นชอบจากที่ปรึกษาชมรม

 24.4 งบประมาณจัดสรรจากองค์การนักศึกษามหาวิทยาลัยศิลปากร 24.5 เงินหรือทรัพย์สินอันเกิดจากกิจกรรมใด ๆ ที่ชมรมจัดขึ้น

 ข้อ 25 ชมรมจะไม่ทำการเรี่ยไรหรือหาประโยชน์อื่นใดจากบุคคลภายนอกโดยไม่ได้รับอนุญาตจากมหาวิทยาลัยศิลปากร

 ข้อ 26 เหรัญญิกมีหน้าที่ดูแลรักษาเงินของชมรมให้อยู่ในสภาพปลอดภัยและจัดการด้านการเงินของชมรมตามวิธีการที่กำหนดไว้ในระเบียบนี้

 ขอ 27 ให้เหรัญญิกมีอำนาจและหน้าที่ดังนี้ คือ

 27.1 รายงานฐานะการเงินของชมรมต่อคณะกรรมการชมรมตามเวลาที่กำหนดแต่ไม่น้อยกว่าภาคการศึกษาละ 1 ครั้ง

 27.2 ควบคุมและรับผิดชอบการรับจ่ายเงินของชมรมให้เป็นไปตามระเบียบนี้และข้อบังคับมหาวิทยาลัยเกี่ยวกับกองทุนพัฒนานักศึกษา

 ข้อ 28 ให้ประธานชมรมมีอำนาจสั่งจ่ายเงินให้เป็นไปตามระเบียบที่คณะกรรมการชมรมกำหนด โดยจะต้องมีหลักฐานที่ถูกต้องและครบถ้วนตามการจ่ายนั้น ๆ เพื่อเก็บไว้ตรวจสอบและสรุปผลการดำเนินงาน ให้ที่ประชุมทราบ และต้องสามารถตรวจสอบได้

 ข้อ 29 ให้มีการประชุมใหญ่แต่งตั้งผู้ตรวจสอบบัญชีการเงินของชมรมโดยให้อยู่ในตำแหน่งคราวละ 1 ปีการศึกษา แต่อาจได้รับแต่งตั้งใหม่ได้

 ข้อ 30 ให้คณะกรรมการชมรมจัดให้มีการตรวจสอบบัญชีการเงินของชมรมเป็นประจำปีและนำผลการตรวจสอบเสนอที่ประชุมใหญ่สามัญประจำปีเพื่อการรับรอง

**การแก้ไขเพิ่มเติมระเบียบการดำเนินงาน**

 ข้อ 31 มติขอแก้ไขเปลี่ยนแปลงระเบียบการดำเนินงานของชมรมจะต้องเป็นมติจากที่ประชุมใหญ่โดยมีคะแนนเสียงไม่น้อยกว่ากึ่งหนึ่งของสมาชิกทั้งหมด หรือคณะกรรมการ หรือผู้เสนอเป็นลายลักษณ์อักษรต่อเลขาชมรม ล่วงหน้าก่อนที่จะมีการประชุมใหญ่ไม่น้อยกว่า 7 วันและให้เลขานุการส่งสำเนาข้อเสนอไปให้สมาชิกผู้ออกเสียงไม่น้อยกว่า 3 วันก่อนการประชุมใหญ่สามัญ การแก้ไขระเบียบการดำเนินงานจะมีผลบังคับใช้เมื่อได้รับความยินยอมจากมหาวิทยาลัยแล้วให้ประธานกรรมการชมรมนักศึกษาตามระเบียบการดำเนินงานนี้รักษาและปฏิบัติการให้เป็นไปตามระเบียบการดำเนินงานนี้

**การเลิกชมรมและการชำระบัญชี**

 ข้อ 32 การเลิกชมรมให้กระทำได้โดย

 32.1 จำนวนสมาชิกไม่ครบตามที่กำหนดไว้ในข้อบังคับมหาวิทยาลัย

 32.2 คณะกรรมการชมรมนักศึกษามีมติให้ยุบเลิกชมรมนักศึกษา

 32.3 เมื่อชมรมไม่สามารถดำเนินการต่อไปได้ไม่ว่าด้วยเหตุใด ๆ

 ข้อ 33 ทรัพย์สินของชมรมที่เหลือจากการชำระบัญชีที่มีอยู่เท่าใดให้ตกเป็นสมบัติขององค์การนักศึกษามหาวิทยาลัยศิลปากร

**บทเฉพาะกาล**

 ข้อ 34 การตีความในระเบียบการดำเนินงานชมรม หากเป็นที่สงสัยให้คณะกรรมการโดยเสียงข้างมากของจำนวนคณะกรรมการบริหารที่เข้าประชุมเป็นผู้ชี้ขาด

ประกาศ ณ วันที่ ……………………………………………………………………

 (ลงนาม) ……………………………………………………

 (.....................................................................)

 ที่ปรึกษาชมรม

 (ลงนาม) ……………………………………………………

 (.....................................................................)

 รองอธิการบดีฝ่ายกิจการนักศึกษา